**خزمەتگوزاری چارەسەرکردنی گرفتی منداڵان لە بواری زمان و قسەکردن دا**

ئامۆژگاری بۆ دایک‎​وباوکان و چاودێران‎.

**یاری و پەیوەندی منداڵان**

یاری چییە؟

* یاریکردن شتێکە تەنها بۆ دڵخۆشی دەکرێت، بێ هیچ ئامانجێک
* منداڵان لە هەموو شوێنێکی جیهان یاری دەکەن
* منداڵان بە چەندین شێوازی جیاواز یاری دەکەن
* هەموو منداڵێک پێویستە ڕێگەی پێبدرێت یاری بکات
* ڕەنگە هەندێک یاری بۆ گەورەکان سەیر یان بێزارکەر دەرکەون، بەڵام منداڵان چێژیان لێ وەردەگرن.

بۆچی یاریکردن گرنگە؟

* هۆکاری سەرەکی یاریکردنی منداڵان بۆ ئەوەیە کە کاتێکی خۆش بەسەر بەرن
* بەڵام یاریکردن بۆ فێربوونیش زۆر گرنگە
* کاتێک منداڵان یاری دەکەن، فێر دەبن جیهانی دەوروبەریان بناسن‎. ئەوان بە دیتن و بیستن و هەستکردن شتی فێر دەبن
* یاریکردن وا لە منداڵان دەکات هەست بە سەلامەتی و خۆشحاڵی بکەن‎. یارمەتیان دەدات کارامەیی نوێ فێر بن
* یاریکردن یارمەتی منداڵان دەدات فێربن قسە بکەن و لەگەڵ کەسانی تردا بن
* یاریکردن هیچ ڕێگەیەکی ڕاست یان هەڵەئ نییە. یاریکردن یارمەتی منداڵان دەدات کە تەمرین بکەن و کارامەییەکانیان باشتر بێت
* دواتر لە ژیانی ڕاستەقینەدا کەڵک وەردەگرن لەم کارامەییانە‎.

ئەو کارامەییانەی کە منداڵان بە یاریکردن فێری دەبن

منداڵان بە یاریکردن، کارامەیی جیاواز فێر دەبن‎. ئەم کارامەییانە پشتگیریان دەکات لە پەیوەندیکردن و قسەکردنیان‎. لێرەدا چەند کارامەیییەکی گرنگ دەخەینەڕوو کە منداڵان لە ڕێگەی یاریکردنەوە فێری دەبن‎:

* هۆکار و کاریگەری – فێربوون کە ئەگەر شتێک بکەن، شتێکی تر ڕوودەدات‎. (بۆ نموونە فشاردانی دوگمەیەک وا دەکات ئامێرێکی یاریکردن دەربکەوێت.)
* نۆرە بوون – فێربوونی نۆرەی خۆیان (بۆ نموونە، فڕێدانی تۆپێک یان زیادکردنی خشتێک بۆ تاوەرێک)
* یاری خۆنمایشکردن – بەکارهێنانی خەیاڵ (بۆ نموونە، وا پیشاندانی دارێک کە شمشێرە)
* پەیوەندی کۆمەڵایەتی – فێربوونی چۆنێتی لەگەڵ کەسانی تر و پەیوەندیکردن لەگەڵیان لە ڕێگەی یاریکردنەوە
* یاریکردن تەنها کات بەسەربردن نییە- یارمەتی منداڵان دەدات فێری کارامەیی گرنگ بن‎.